
AVIZ
asupra proiectului de Lege pentru ratificarea Acordului între Guvernul României şi Guvernul Republicii Ungare privind regimul juridic al mormintelor ungare de război din România şi al mormintelor române de război din Republica Ungară, semnat la Bucureşti la 6 martie 2008
În conformitate cu prevederile art. 95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere şi avizare,  cu proiectul de Lege pentru ratificarea Acordului între Guvernul României şi Guvernul Republicii Ungare privind regimul juridic al mormintelor ungare de război din România şi al mormintelor române de război din Republica Ungară, semnat la Bucureşti la 6 martie 2008,  trimis cu adresa nr. P.L.x  475 din 8 septembrie 2008, înregistrat  cu  nr.31/793 din 9 septembrie 2008.



În conformitate cu dispoziţiile art. 75 alin. (1) din Constituţia României, republicată, şi ale art.92 alin. (8) pct. 1 din Regulamentul Camerei Deputaţilor, republicat, Camera Deputaţilor este prima Cameră sesizată.

Potrivit prevederilor art.61 din Regulamentul Camerei Deputaţilor, republicat, Comisia a dezbătut proiectul de lege supus avizării,  în şedinţa din 17 septembrie 2008.  

Membrii comisiei au examinat proiectul de lege supus avizării, expunerea de motive, precum şi avizul favorabil al Consiliului Legislativ,  cu observaţii şi propuneri, transmis cu adresa nr.856/21.07.2008.
În urma dezbaterilor, Comisia a hotărât, cu unanimitate de voturi, avizarea favorabilă a proiectului de lege.


În raport de obiectul şi conţinutul său, proiectul de lege face parte din categoria legilor ordinare.

